Egy tánclépéssel közelebb az élethez | Euronews
Egy tánclépéssel közelebb az élethez
A krumping egy új utcai tánc, ami Belgiumban, Liege-ben hódít. Pierre Anganda számára három éve kezdődött, amikor elkezdett segíteni a BBF 2.0, az első és egyetlen Liège-i krumping csoport létrehozásában.
– Vannak kihívások. A krumpingban ott van a lendület, ami valahogy bátorítja az emberket. Azt ordítja: gyerünk, csináljuk! Az emberek pedig csodálkoznak, mert még soha nem láttak ilyet – mondta Pierre. – Vannak tagjaink Vietnamból, Kongóból, Belgiumból, Mexikóból, mindenhonnan. Az a tény a mi erősségünk, hogy együtt vagyunk. Van egy saját mozdulatunk is, ami az összetartozásunkat fejezi ki – tette hozz-
Nem egy táncstúdióban gyakorolnak, inkább elmennek a pályaudvarra.
– Nagyon sok érzelem van ebben a táncban – folytatta Pierre. Amikor ezt csinálom, egyszerre vagyok boldog és szomorú. Valójában a krumping olyan mint az élet. Amikor táncolsz, különböző dolgokat érzel. Persze agresszív mozgásnak néz ki, de ugyanúgy ki tudja fejezni az örömöt és a szeretetet.
Lányok is csatlakoztak, Lauretta Parasmo például afrikai családból származik, így azt mondja nem tűnik helyesnek, hogy ezt csinálja, de a másik oldalon a krumping olyasmi, amivel maga mögött hagyja a problémákat, a bonyodalmakat, az egész napot, mondta.
Idén a BBF 2.0 lesz az egyik csapat, amelyik Belgiumot képviseli egy utcai táncos fesztiválon Brüsszelben; ez része a “7 lépés” nevű projektnek, amit az Európai Bizottság támogat.
Julie Daliers, a projekt egyik vezetője szerint hét európai országban dolgoznak azon a projekt partnerei, hogy támogassák a tánc fejlesztését. A cél, hogy egy lánc jöjjön létre Európában, így a táncosok utaznak is egy kicsit. És végül eljutnak Londonba, Amszterdamba, Koppenhágába és Helsinkibe.
A francia koreográfust, Grichka-t is meghívták, hogy velünk dolgozzon. A férfi szerint ez a ténc olyan, mint annak idején az első hip hop üzenet; ahelyett, hogy bűnöző lennél, inkább táncolj. Akár hip hop, akár krumping, ez arra jó, hogy kifejezzék magukat az emberek egy jobb úton igyekezzenek járni, mondta.
Pierre szerint a megjelenés a valódi győzelem. Szerinte a krumping bárhol bemutatható, ezzel egy magasabb szintre emelkedik. Bár ez egy utcai tánc, egy underground tánc, de ennek már van helye a színházban is.
Julie Daliers szerint a fiatal táncosoknak akartak egy lehetőséget adni a projekttel, mert nagyon szenvedélyesen csinálják ezt. Valószínűleg ez a tapasztalat segíteni fog nekik, hogy még tovább fejlesszék ezt a fajta táncot – tett hozzá.